CELEX: 62011CA0188
Language: hu
Date: 2012-05-24 00:00:00
Title: C-188/11. sz. ügy: A Bíróság (hetedik tanács) 2012. május 24-i ítélete (a Landesgericht für Zivilrechtssachen Wien (Ausztria) előzetes döntéshozatal iránti kérelme) — Peter Hehenberger kontra Republik Österreich (Mezőgazdaság — Európai Mezőgazdasági Orientációs és Garanciaalap — 1257/1999/EK rendelet és 817/2004/EK rendelet — Agrár-környezetvédelmi termelési módszerekhez nyújtott támogatás — Ellenőrzések — Mezőgazdasági támogatás kedvezményezettje — A helyszíni ellenőrzés végrehajtásának megakadályozása — A több éven keresztül folyósított támogatások teljes összegének visszafizetését megkövetelő nemzeti szabályozás — Összeegyeztethetőség)

7.7.2012   
            
            
               HU
            
            
               Az Európai Unió Hivatalos Lapja
            
            
               C 200/3
            
         A Bíróság (hetedik tanács) 2012. május 24-i ítélete (a Landesgericht für Zivilrechtssachen Wien (Ausztria) előzetes döntéshozatal iránti kérelme) — Peter Hehenberger kontra Republik Österreich
   (C-188/11. sz. ügy) (1)
   
   (Mezőgazdaság - Európai Mezőgazdasági Orientációs és Garanciaalap - 1257/1999/EK rendelet és 817/2004/EK rendelet - Agrár-környezetvédelmi termelési módszerekhez nyújtott támogatás - Ellenőrzések - Mezőgazdasági támogatás kedvezményezettje - A helyszíni ellenőrzés végrehajtásának megakadályozása - A több éven keresztül folyósított támogatások teljes összegének visszafizetését megkövetelő nemzeti szabályozás - Összeegyeztethetőség)
   2012/C 200/05
   Az eljárás nyelve: német
   
      A kérdést előterjesztő bíróság
   
   Landesgericht für Zivilrechtssachen Wien
   
      Az alapeljárás felei
   
   
      Felperes: Peter Hehenberger
   
      Alperes: Republik Österreich
   
      Tárgy
   
   Előzetes döntéshozatal iránti kérelem — Landesgericht für Zivilrechtssachen Wien — Az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításáról, illetve hatályon kívül helyezéséről szóló, 1999. május 17-i 1257/1999/EK tanácsi rendelet (HL L 160., 80. o.; magyar nyelvű különkiadás 3. fejezet, 25. kötet, 391. o.), valamint az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról szóló 1257/1999/EK tanácsi rendelet alkalmazására vonatkozó részletes szabályok megállapításáról szóló, 2004. április 29-i 817/2004/EK bizottsági rendelet (HL L 153., 30. o.; magyar nyelvű különkiadás 3. fejezet, 46. kötet, 87. o.) értelmezése — Ellenőrzések és szankciók — Valamely ellenőrzési intézkedésnek az állami támogatás kedvezményezettje általi elutasítása esetében az 5 év folyamán folyósított valamennyi támogatás visszatérítését előíró tagállami szabályozás — Arányosság
   
      Rendelkező rész
   
   Az 1257/1999 rendelet alkalmazására vonatkozó részletes szabályok megállapításáról szóló, 2004. április 29-i 817/2004/EK rendelettel összefüggésben értelmezett, az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításáról, illetve hatályon kívül helyezéséről szóló, 1999. május 17-i 1257/1999/EK tanácsi rendelettel nem ellentétes az olyan nemzeti szabályozás, amelynek értelmében az érintett földterület helyszíni ellenőrzésének a támogatásban részesülő mezőgazdasági termelő általi megakadályozása esetén az ez utóbbinak az agrár-környezetvédelmi intézkedés keretében a kötelezettségvállalási időszak folyamán már biztosított valamennyi támogatási összeget vissza kell fizetnie akkor is, ha azt már több évre kifizették.
   
      (1)  HL C 211., 2011.7.16.